༄༅། །དཔལ་གྱི་ཙཱ་རི་ཏྲའི་བསྔགས་བརྗོད་མདོར་བསྡུས་
དཔྱིད་ཀྱི་ཕོ་ཉའི་མགྲིན་དབྱངས་
བཞུགས་སོ། །
ན་མོ་གུ་རུ་དེ་བ་ཌཱ་ཀི་ནཱི་ཧཱུཾ། ཛམ་བུའི་གླིང་དང་གངས་ཅན་བོད་ཡུལ་ན། །གནས་
ཆེན་གནས་ཕྲན་གྲངས་ལས་འདས་པ་བཞུགས། །ཀུན་ཀྱང་འབྲེལ་ཚད་དོན་ལྡན་
སངས་རྒྱས་ཀྱི། །བྱིན་རླབས་རྒྱལ་བའི་ཕྲིན་ལས་ཡིན་མོད་ཀྱང༌། །གནས་ཆེན་
རྩ་བ་རྣམས་ལས་སྡོང་པོ་དང༌། །ཡལ་ག་ལོ་འདབ་སོགས་སུ་གྱེས་པ་དང༌། །ཕལ་
ཆེར་གྲུབ་ཐོབ་རིག་འཛིན་རྣལ་འབྱོར་པས། །སྒྲུབ་པ་མཛད་ནས་གང་ཟག་གིས་
ནི་གནས། །བྱིན་བརླབས་བདག་པོ་བཟང་ངན་རྗེས་འགྲོ་མང༌། །ཀུན་ལས་ཁྱད་
འཕགས་གདོད་ནས་རང་བྱུང་གནས། །ཡུལ་ཆེན་ཉེར་བཞི་གནས་ཆེན་སོ་གཉིས་
ཀྱི། །ནང་ཚན་ཉེ་བའི་འཐུང་གཅོད་ཙཱ་རི་ཏྲ། །ནང་དུ་མིག་ཡིན་མིག་རྩ་གཉིས་
ཡོད་པའི། །རང་མདངས་ཕྱིར་ཤར་གཅིག་ནི་འཕགས་ཡུལ་གྱི། །ལྷོ་ཕྱོགས་རྒྱ་
མཚོའི་འགྲམ་ན་བཞུགས་པར་གྲགས། །གཅིག་ནི་བོད་ཡུལ་ལྷོ་མོན་ས་མཚམས་
སུ། །བཞུགས་པ་མངའ་བདག་མར་པས་ཕྱོགས་ཙམ་གསུངས། །ཁྱད་པར་རྒྱལ་
བས་ལུང་བསྟན་འཚོ་བྱེད་ཞབས། །མཉམ་མེད་དྭགས་པོ་ཟླ་འོད་གཞོན་ནུ་ཡིས། །
ས་ཐོབ་སློབ་མ་སྐྱེས་ཆེན་ལྔ་བརྒྱའི་དབུས། །ཙཱ་རིའི་གནས་ཀྱི་བཀོད་པ་ཡོན་ཏན་
བཅས། །མི་འཇིགས་སེང་གེའི་སྒྲ་ཡིས་ལུང་དུ་བསྟན། །ནམ་སྙིང་རྣམ་འཕྲུལ་
སྐྱེ་སྒོམ་ཡེ་རྡོར་ཉིད། །བཀའ་ཡིས་མངགས་ཏེ་གནས་ངོ་ཐོག་མར་བཟུང༌། །དེ་
ལ་ཙཱ་རི་རྙིང་མ་ཞེས་སུ་གྲགས། །དྭགས་པོའི་ཞལ་སློབ་སངས་རྒྱས་འཁོར་བ་
320

རྟེན་བཤད་དང་གནས་ཡིག་རྣམ་ཐར་སོགས།
།བཀག་
འཇིག། དངོས་བྱོན་དཔལ་ལྡན་ཕག་མོ་གྲུ་པ་ཡི། །སློབ་མ་བཀའ་བརྒྱུད་ཟུང་
བཞི་ཡ་བརྒྱད་ལས། །སྐྱོབ་པ་འཇིག་རྟེན་གསུམ་གྱི་མགོན་པོ་ཡིས། །རྗེས་བཟུང་
གྲུབ་ཐོབ་གཉོས་འགར་ཆོས་གསུམ་གྱིས། །གནས་ཀྱི་མཚན་ཉིད་ཕྱོགས་ཙམ་
མཚོན་པར་མཛད། །ཁྱད་པར་འཕགས་ཡུལ་མཁས་གྲུབ་ནཱ་རོ་པ། །བསམ་བཞིན་
སྲིད་བཟུང་གཙང་པ་རྒྱ་རས་ཉིད། །བརྟུལ་ཞུགས་ཆོ་འཕྲུལ་ངོ་མཚར་ཆེན་པོ་བཅས། །
ཕེབ་ནས་མཁའ་སྤྱོད་ཙཱ་རིའི་གནས་སྒོ་ཕྱེས། །རང་བྱོན་ངོ་སྤྲོད་བསྐོར་ལམ་ཕྱི་
ནང་གཏོད། །བར་ཆད་མེད་ཅིང་རྟེན་འབྲེལ་མཐའ་རུ་ཕྱིན། །དེ་སྤྲུལ་འབྲུག་པ་
ཐམས་ཅད་མཁྱེན་པ་ཡི། །སྐུ་ཕྲེང་རིམ་བྱོན་གནས་བདག་གཙོ་བོར་མཛད།
པས་མི་ཁོག་འགྲོ་དོན་མཐའ་རུ་རྒྱས། །གྲུབ་ཐོབ་རྒྱལ་པོ་ཀརྨ་པཀྴི་ཡིས། །རྣལ་
འབྱོར་ཡེ་ཤེས་དབང་ཕྱུག་བཀས་མངགས་ཏེ། །རང་བྱུང་གཏིང་ཟབ་ཕུག་སོགས་
གསར་དུ་ཕྱེས། །དེ་ལ་ཙཱ་རི་གསར་མ་ཞེས་སུ་གྲགས། །རྒྱལ་དབང་བཞི་པ་རོལ་
པའི་རྡོ་རྗེ་ཉིད། །པདྨ་འབྱུང་གནས་དངོས་མཚུངས་རྫུ་འཕྲུལ་གྱིས། །ཕེབ་ནས་
མཚོ་དཀར་གནས་ཞལ་སྣང་བར་མཛད། །ཕྱིས་སུ་དགུ་པ་དབང་ཕྱུག་རྡོ་རྗེ་སོགས། །
རྒྱལ་དབང་ན་རིམ་རྣམས་ཀྱང་གུས་ཆེར་མཛད། །དད་ལྡན་སྐོར་བྱེད་རྣམས་ཀྱི་
འཚོ་ཆས་ནི། །འབད་མེད་རྙེད་དང་ངལ་གསོའི་མགྲོན་ཁང་དུ། །ཀར་འབྲུག་འབྲི་
གུང་རྣམས་ཀྱིས་ཚུགས་པ་བཞག །སོ་སོའི་ངོ་སྐལ་གཏོང་སྒོ་རྒྱ་ཆེན་དགོས། །སྣེ་
མཐུད་འབུལ་སྡུད་སྟོད་སྨད་འབྱོན་སྲོལ་ཚུགས། །བོད་ཡུལ་གནས་ཀྱི་མཆོག་གྱུར་
ཙཱ་རི་ཏྲ། །ཐ་མལ་མ་ཡིན་དག་པ་མཁའ་སྤྱོད་ཞིང༌། །ཧེ་རུ་ཀ་དཔལ་བཅོམ་ལྡན་
འཁོར་ལོ་སྡོམ། །དཔའ་བོ་མཁའ་འགྲོའི་ཚོགས་བཅས་དངོས་སུ་བཞུགས། །བཀའ་
སྲུང་གཏེར་སྲུང་མངོན་སུམ་ཉིད་དུ་རྒྱུ། །དེ་རྟགས་ངོ་མཚར་བཀོད་པ་བསམ་མི་
321

རྒྱ་ཆེན་བཀའ་མཛོད།
ཁྱབ། །རྣལ་འབྱོར་པ་རྣམས་བརྟུལ་ཞུགས་སྤྱོད་པའི་གནས། །སྒོམ་ཆེན་རྣམས་
ཀྱི་ཉམས་རྟོགས་སྤེལ་བའི་ས། །འབྱོར་ལྡན་རྣམས་ཀྱི་བསོད་ནམས་གསོག་པའི་
ཞིང༌། །སྡིག་ཅན་སྒྲིབ་པ་བཙན་ཐབས་སྦྱོང་བའི་ཡུལ། །གནས་གཞན་ལོ་ཟླ་
མང་པོར་བསྒོམས་པ་ལས། །ཙཱ་རིར་ཞགས་བདུན་བསྒྲུབས་པས་འགྲུབ་ཐག་ཉེ། །
ལུས་ངག་དགེ་སྦྱོར་ལོ་བརྒྱར་འབད་པ་ལས། །གནས་འདིར་རྟེན་འབྲེལ་བསྒྲིགས་
པས་ས་ཆོད་ཆེ། །སྒོམ་སྒྲུབ་བྱས་ན་ཚེ་གཅིག་གྲུབ་པ་ཐོབ། །གསོལ་བ་གང་བཏབ་
འདོད་དོན་ཡིད་བཞིན་འགྲུབ། །བསྐོར་བ་རེ་ལ་དུང་ཕྱུར་མང་པོར་འགྱུར། །ཚོགས་
འཁོར་མཆོད་འབུལ་ལ་སོགས་འབྲེལ་ཐོགས་ཀུན། །བར་ཆད་ཀུན་སེལ་མཆོག་
ཐུན་དངོས་གྲུབ་སྩོལ། །གནས་འདིར་སྒོམ་སྒྲུབ་ཚུལ་བཞིན་མ་གྲུབ་ཀྱང༌། །ཐོད་
པ་བོར་ཚད་མཁའ་སྤྱོད་གནས་སུ་སྐྱེ། །དེ་རྟགས་དུད་འགྲོ་ཤི་ཡང་རིང་བསྲེལ་
འཁྲུངས། །དད་པ་བྱས་ནས་ཕྱོགས་དེར་གོམས་བདུན་བོར། །ཚེ་དུས་བྱས་ཀྱང་
ངན་སོང་སྐྱེ་སྒོ་ཁེགས། །ཙཱ་རིའི་རྟེན་མཆོག་དབུ་རྭ་རིན་པོ་ཆེ། །ཐོད་པ་སྨུག་ཆུང་
ལ་སོགས་ཞལ་མཇལ་ཡང༌། །ཙཱ༌རི༌དངོས་སུ་མཇལ་དང་བྱིན་བརླབས་མཉམ། །
ས་བསགས་བྱས་ན་དེ་མཚུངས་བསོད་ནམས་ཐོབ། །རང་འདོད་མ་ཡིན་བཀའ་
།དད་
བརྒྱུད་གྲུབ་ཐོབ་ཀྱི། །གསུང་བཟང་སྔར་ནས་ཡོངས་སུ་གྲགས་པ་ཉིད།
ལྡན་རྣམས་ལ་དགེ་བསྐུལ་བགྱིད་སླད་དུ། །མང་ཐས་དགེ་སྦྱོང་བློ་གྲོས་མཐའ་ཡས་
ཀྱིས་སྨྲས་འདིས་འབྲེལ་ཐོགས་མཁའ་སྤྱོད་གནས་བགྲོད་ཤོག །དགེ་ལེགས་འཕེལ།
༈ ཨེ་མ། སྔོན་ཚེ་གདོད་མའི་སར་བཞུགས་ཤྲཱི་སིཾ་ཧ། །འཆི་མེད་རྒྱལ་པོ་པདྨ་
ཡབ་དང་ཡུམ། །རྣམ་སྣང་མཛད་སོགས་ཡེ་ཤེས་སྐུ་ཅན་རྣམས། །མངོན་སུམ་ཕེབ་
ནས་རྡོ་རྗེའི་འོག་མིན་གྱི། །ཕོ་བྲང་ཉིད་དང་དབྱེར་མེད་བྱིན་གྱིས་བརླབས། །བར་
322

རྟེན་བཤད་དང་གནས་ཡིག་རྣམ་ཐར་སོགས།
དུ་བན་དེ་ཡེ་ཤེས་ཞབས་དང་ནི། །གྲུབ་ཐོབ་ཤར་པ་ལ་སོགས་བན་བོན་གྱི། །
རིག་འཛིན་དུ་མས་སྒྲུབ་པའི་གནས་སུ་མཛད།
།ཕྱིས་དུས་སྤྲུལ་པའི་གཏེར་ཆེན་
རྣམ་པ་གཉིས། །ཆོས་རྒྱལ་ཡབ་སྲས་ལས་སྨོན་འཕྲོ་སད་ནས། །ཞལ་འཛོམ་
གནས་དང་གཏེར་གྱི་སྒོ་འཕར་ཕྱེས། །སྡེ་གསུམ་གཙོར་བྱས་ཆོས་དང་དམ་རྫས་
ནི། །གྲོལ་བ་བཞི་ལྡན་གདུལ་བྱའི་དཔྱིད་དུ་དྲངས། །སྔོན་མེད་ངོ་མཚར་རྨད་དུ་
བྱུང་བ་ཡི། །གཏམ་སྙན་ས་གསུམ་རྣ་བའི་བཅུད་དུ་ལེན། །དེང་སང་བདག་ཀྱང་
གུ་རུ་རིན་པོ་ཆེའི། །ལུང་གི་རྗེས་སྐྱོང་མོས་གུས་རིག་པའི་རྩལ། །ཏིང་འཛིན་རོལ་
མོ་ཅི་ཡང་སྒྱུར་བཞིན་དུ། །ཁྱབ་བདག་བླ་མའི་སྐུ་ཚེ་བརྟན་པ་དང༌། །རྣལ་འབྱོར་
དོན་འགྲུབ་རྒྱལ་ཁམས་བདེ་བའི་སླད། །རྩ་གསུམ་དགོངས་པ་འདས་པའི་དཀྱིལ་
འཁོར་དུ། །ཕྱི་ནང་གསང་བའི་ཚོགས་འཁོར་ཚུལ་བཞིན་སྤྱད། །སྨོན་ལམ་འབྲས་
བུ་སྨིན་པའི་ས་བོན་བཏབ། །དེ་ལྟའི་གནས་མཆོག་པདྨ་ཤེལ་ཕུག་ཅེས། །ཡོན་
ཏན་གསུང་གི་གནས་ཆེན་རྨད་དུ་བྱུང༌། །ཀུན་ལས་ཁྱད་པར་འཕགས་པ་ལུང་གིས་
བསྔགས། །དབུས་ལྟེ་ཙིཏྟ་ཤེལ་གྱི་གུར་ཕུབ་འདྲ། །སྙིང་པོ་པདྨ་འོད་ཀྱི་གཞལ་མེད་
ཁང༌། །ཐབས་མཆོག་བདེ་ཆེན་གུ་རུ་དངོས་སུ་བཞུགས། །གཡོན་དུ་ཤེས་རབ་
ཕར་ཕྱིན་མཚོ་རྒྱལ་མས། །ཏིང་འཛིན་སྒོམ་པའི་གནས་སུ་བྱིན་བརླབས་པ། །མཁའ་
འགྲོའི་འདུ་བ་དྲི་བཟང་ངད་པས་མཚོན། །རྒྱབ་རི་ཀུན་བཟང་རྡོ་རྗེ་སེམས་དཔའ་
ཡིས། །བྱིན་བརླབས་བརྒྱུད་གསུམ་རིག་འཛིན་བླ་མའི་ཞིང༌། །གཡས་ཕྱོགས་
རིགས་གསུམ་སེམས་དཔའ་ཐབས་ཀྱི་གནས། །གཡོན་ཕྱོགས་མྱུར་མཛད་དཔའ་
མོ་ཤེས་རབ་འཕྲུལ། །མདུན་ཕྱོགས་འཕགས་པ་ཛམ་ལྷ་རིགས་ལྔ་ཡི། །ཕོ་བྲང་
སྙིང་པོ་ཕྱག་རྒྱའི་མཚན་མ་གསལ། །བླ་དྭགས་མིང་ཡང་ཛཾ་ནང་ཞེས་པར་གྲགས། །
323

རྒྱ་ཆེན་བཀའ་མཛོད།
ཕྱོགས་མཚམས་ཆོས་ནོར་གཏེར་མཛོད་དུ་མས་གཏམས།
།ངོ་མཚར་བཀའ་རྟགས་
རང་བྱོན་ཅི་ཡང་བཀྲ། །ཡེ་ཤེས་ཅན་ངོར་མཁའ་སྤྱོད་རྡོ་རྗེའི་གྲོང༌། །དག་པའི་
སྣང་བར་ཞིང་ཁམས་མངོན་སུམ་བཞིན། །རྩ་བ་གསུམ་གྱི་བྱིན་རླབས་སྤྲིན་ལྟར་
འཐིབས། །རིག་འཛིན་དཔའ་བོ་མཁའ་འགྲོ་དངོས་སུ་འདུ། །བཀའ་སྲུང་གིང་
བཙན་དཀར་དམར་ལས་ལ་མྱུར། །ཡུལ་བདག་དཀར་པོའི་ཕྱོགས་སྐྱོང་དམ་ལ་
གནས། །ནག་ཕྱོགས་ལྷ་སྲིན་གདུགས་པའི་རྒྱུ་སྲང་མེད། །ཚུར་མཐོང་སྐྱེ་བོ་ཀུན་
གྱི་སྣང་ངོར་ཡང༌། །ས་ཡི་ཁད་མཐོ་གཙང་ཞིང་ཡིད་དུ་འོང༌། །དབྱིབས་ལེགས་
བྲག་རི་དཀར་དམར་ཕྲེང་བར་བསྟར། །སྤང་ལྗོང་མེ་ཏོག་ཚོམ་བུ་ཀུན་ནས་མཛེས། །
ལྷ་བྱ་རྩེད་འཇོའི་མགྲིན་གླུ་རྣ་དབང་སྙན། །སྤོས་ཀྱི་ཤིང་དང་སྨན་གྱི་མྱུ་གུ་
འཁྲུངས། །ལྗོན་ཤིང་འདབ་རྒྱས་ནགས་ཚལ་ཁྱུད་མོས་བསྐོར། །སྐྱེ་བོའི་རྒྱུ་འགྲུལ་
ཉུང་བས་འདུ་འཛིས་དབེན། །ཉམས་དགའ་བག་ཕེབ་བསམ་གཏན་སྒོམ་པའི་
གནས། །ཐོས་པས་ཡིད་སྤྲོ་མཐོང་བས་དད་མོས་བསྐྱེད། །བསྡད་ན་འབྲལ་མི་
ཕོད་པའི་ཏིང་འཛིན་ཤར། །སྐྱོ་ཤས་མོས་གུས་སྙིང་རྗེའི་བོགས་རྩལ་ཐོན། །ཕྱག་
བསྐོར་མཆོད་སོགས་ཕན་ཡོན་ཚད་ལས་འདས། །ཆེ་ཆུང་བཟང་ངན་འབྲེལ་ཚད་
དོན་དང་ལྡན། །ཁྱད་པར་དམ་ལྡན་དགོངས་ཉམས་རྩལ་རྫོགས་པའི། །རྣལ་འབྱོར་
ཚོགས་ཀྱི་འདུ་བར་སྤྱོད་པ་ལ། །གནས་མཆོག་ཀུན་ལས་དངོས་གྲུབ་ཁྱད་པར་
འཕགས། །ཤོད་ཆེན་བཞི་ཡི་ཡ་གྱལ་སྨན་ཤོད་ཀྱི། །གནས་ཀྱི་གཙོ་བོ་ཡུལ་གྱི་
བཅུད་ཡིན་པས། །དད་ལྡན་རྣམས་ཀྱིས་བསོད་ནམས་གསོག་པར་རིགས། །མཆོག་
འདོད་རྣམས་ཀྱིས་པདྨའི་ཁང་དུ་བསྒྲུབ། །ཁྱད་པར་གསུང་གི་རིགས་མཆོག་གྲུབ་
ཐག་ཉེ། །ཐུན་མོང་དོན་གཉེར་ཛཾ་ལྷའི་གནས་སུ་བསྒྲུབ། །གཡང་སྒྲུབ་བྱས་ན་
324

རྟེན་བཤད་དང་གནས་ཡིག་རྣམ་ཐར་སོགས།
ཡུལ་ཕྱོགས་རྒུད་པ་གསོ། །གནས་མཆོག་འདི་དང་འདི་འདྲའི་ཉེ་སྐོར་དུ། །སྐྱེས་
ཀྱང་དད་མེད་བསོད་ནམས་མི་གསོག་པ།
།མི་ལུས་དུད་འགྲོའི་སེམས་ལྡན་སྐལ་
དམན་ཏེ། །དབུལ་པོའི་ཐབ་འོག་གསེར་བཞིན་དགོས་པའི་དོན། །འགྲུབ་མིན་དད་
།རིགས་སད་སྨོན་ལམ་འདེབས་ལ་བརྩོན་པར་
།གནས་
དང་ཡིད་ཆེས་སྐྱེ་བ་སོགས།
འཚལ། །ཁོང་པར་སྙིང་ཡོད་རྣམས་ཀྱིས་ཚེགས་ཆུང་ངུས། །འདི་གཏན་དོན་ཆེན་
སྒྲུབ་བྱེད་སྤྱི་ཡི་ནོར། །གུ་རུ་པདྨས་བཀའ་དྲིན་སྩལ་འདི་ལ། །ཡིད་ཆེས་མོས་པས་
ཕྱག་བསྐོར་ཚོགས་གསོག་དང༌། །སྒོམ་སྒྲུབ་འབྲེལ་བས་མི་ཡི་ལུས་ཐོབ་ཅིང༌།
མཆོག་མཇལ་བའི་སྙིང་པོ་ལེན་ཡང་མཛོད། །ཨ་ཧོ། འཁོར་འདས་ཆོས་རྣམས་
རིག་པའི་མདངས་རྩལ་ཤར། །རྟོགས་ན་ཞིང་ཁམས་མ་རྟོགས་ཐ་མལ་དངོས། །
རྣལ་འབྱོར་པ་ནི་བླང་དོར་གཟའ་གཏད་མེད། །གར་བལྟས་འོད་གསལ་ཉི་མ་
ཁོར་ཡུག་ཤར། །ཆོས་དབྱིངས་མཁའ་ཁྱབ་འདི་ནི་བསྒྲུབ་མི་དགོས། །ཡངས་པ་
ཆེན་པོ་འཛིན་རྟོགས་ཀུན་ལས་འདས། །སེམས་ཀྱི་སྤྲིན་ཚོགས་འདུ་འགོད་ཅི་བྱེད་
ཀྱང༌། །རང་རིག་ཟང་ཐལ་མཁའ་ལ་སྒྲིབ་པ་མེད། །བདེ་ཆེན་ཆོས་སྐུ་འགྱུར་མེད
ཁྱབ་གདལ་ཆེ། །གནས་དང་གང་ཟག་གཉིས་པོ་གཅིག་ཏུ་འདྲེས། །བལྟ་བྱ་མ་
མཆིས་ལྟ་མཁན་གཞི་རྩ་སྟོང༌། །བསྒོམ་པ་མ་མཆིས་སྒོམ་མཁན་དབྱིངས་སུ་ནུབ། །
སྤྱོད་མེད་སྤྱོད་པ་ཚུལ་འཆོས་རྩིས་གདབ་ཞིག །རིག་སྟོང་ཆོས་སྐུ་འདུ་འབྲལ་མེད་
པ་ལས། །འབྲས་བུ་གཞན་ནས་ཚོལ་བའི་རེ་དོགས་བྲལ། །པདྨ་གར་དབང་
སྐལ་པ་བཟང་བཟང་འདྲ། །བློ་གྲོས་མཐའ་ཡས་བན་རྒན་སྨྱོ་སྨྱོ་འདྲ། །བསྟན་
གཉིས་གླིང་པ་སྐྱིད་སྡུག་མེད་མེད་འདྲ། །རེ་མེད་དོགས་མེད་བཀྲ་ཤིས་དཔལ་
འབར་ཤོག །ཁོ་བོ་གུ་ཎའི་མིང་ཅན་ཆོས་རྗེ་མ་ཧཱ་གུ་རུའི་བཀའ་བཞིན་སྒྲུབ་
325

iig རྒྱ་ཆེན་བཀའ་མཛོད།
གནས་ཀྱི་རྒྱལ་པོ་པདྨ་ཤེལ་ཕུག་ཏུ་གནས་འབྲེལ་བྱས་པའི་ཚེ་ཆེད་དུ་བརྗོད་པ་
དགེ་ལེགས་འཕེལ། ༈ཨ་ཧོ། སྟོབས་བཅུ་མངའ་བའི་རྒྱལ་བ་སྲས་བཅས་ལས། །
ངོ་མཚར་ཕྲིན་ལས་ཁྱད་འཕགས་ཨོ་རྒྱན་རྗེའི། །གང་འདུལ་རྣམ་རོལ་ནམ་མཁའི་
མུ་ཁྱུད་ལས། །བརྒལ་ཡང་ཕྱོགས་རེའི་བློ་ཅན་དྲང་བའི་སླད། །མཚན་མཆོག་
བརྒྱད་སོགས་ཕྱི་ནང་གསང་བ་ཡི། །རྣམ་དག་ངེས་བཟང་ཅན